شه‌فه‌ق نيوز/ گردبوينه‌وه‌ى زيندانيه‌يل سياسى و گيرياگه‌ له‌ پاريزگاى دياله‌، ئاشكراى به‌شدارى له‌ خوه‌ينيشانداين فراوانيگ كردن له‌وه‌رده‌م ده‌روازه‌ى ناوچه‌ى سه‌وز له‌ناوڕاس به‌غداى پايته‌خت، ئه‌ويش له‌وه‌ر بڕين مووچه‌يليان.
له‌ى باوه‌ته‌و، عه‌واد روبه‌يعى ئه‌ندام گرده‌وبوينه‌گه‌ ئه‌را ئاژانس شه‌فه‌ق نيوز وت: بڕين مووچه‌ى زيندانيه‌يل و گيرياگه‌يل سته‌مديده‌ تاوانيگ گه‌وراى مرۆيى و گومكردن ماف پيكهاته‌يليگه‌ ك ده‌يان ساڵ قوربانى بوينه‌.
جى باسه‌، روبه‌يعى هه‌ميش وت: ديارترين داواكاريه‌يل خوه‌ينشانده‌ره‌يل، ده‌سله‌كاركيشانه‌وه‌ى ئه‌حمه‌د ساعدى وه‌ڕيه‌وبه‌ر ده‌سه‌ى خانه‌نشينى گشتى و مسته‌فا كازمى سه‌رۆك وه‌زيره‌يله‌، ك وه‌ چه‌واشه‌ى ئه‌يه‌ خوه‌نيشانداين گرژتره‌ه‌و ئه‌دێ له‌ سه‌رجه‌م وڵاته‌گه‌.
